Publication: Magyar Közlöny
Issue: MK-2004-21 (Year: 2004, Number: 21)
Era: 2004-2010
Section: a 20/2004. (II. 27.) FVM rendelethez
Paragraph Index: 488

2. A takarmány tétellel azonos minta vizsgálati eredményének elfogadása Az ellenõrzõ laboratóriumnak két párhuzamos mérésben kell elvégezni a minta analízisét, ha az elsõ analízis eredménye kevesebb, mint 20%-kal van a maximális szint alatt vagy felett, és ki kell számítani az eredmények átlagát. A tételazonos mintavizsgálat eredményét akkor lehet elfogadni, ha az elsõ analízis eredménye több, mint 20%-kal van a maximális szint alatt, vagy párhuzamos analízis esetén a vizsgálati eredmény átlaga megfelel az elõírt maximális szintnek. B. Rész Egyes takarmányok dioxintartalmának (PCDD/PCDF) hatósági ellenõrzésekor és dioxinszerû PCB-tartalmuk meghatározásakor végzett minta-elõkészítésre és az alkalmazott analitikai módszerekre vonatkozó követelmények

Source: https://magyarkozlony.hu/hivatalos-lapok/6db14df47d3b4625269afc1f31e75a3acec323bf/dokumentumok/c296ce3b36b12e98118d2059103d429780ae0bb3/letoltes